Source: http://www.podbrezovan.sk/danove-minimum-k-dani-z-prijmov-fyzickych-osob-za-rok-2016/
Timestamp: 2020-06-06 06:53:03+00:00
Document Index: 12565895

Matched Legal Cases: ['§ 5', '§ 6', '§ 5', '§ 6', '§ 6', '§ 8', '§ 6', '§ 8', '§ 8', '§ 8', '§ 6', '§ 6']

Daňové minimum k dani z príjmov fyzických osôb za rok 2016 | Podbrezovan
Začiatok nového kalendárneho roka každoročne prináša so sebou okrem očakávaní z nového roka aj určité povinnosti pre zamestnancov. Jednou z nich je aj povinnosť daňovo vysporiadať príjmy dosiahnuté za rok 2016 buď ročným zúčtovaním preddavkov dane alebo podaním daňového priznania.
Ročné zúčtovanie preddavkov dane vykoná zamestnancovi zamestnávateľ na jeho požiadanie, a to zo všetkých príjmov zo závislej činnosti dosiahnutých za predchádzajúci kalendárny rok. Zamestnanec je povinný o vykonanie ročného zúčtovania požiadať do 15. februára 2017. V prípade, že zamestnanec nepožiada alebo nemôže požiadať o vykonanie uvedeného zúčtovania (je povinný podať daňové priznanie, pretože mal príjmy mimo zamestnania, napr. ako živnostník alebo prenajímal nehnuteľnosť), je povinný do 31. marca 2017 podať daňové priznanie za príjmy dosiahnuté v roku 2016. Zároveň zamestnanec, ktorý podáva daňové priznanie, musí vypočítanú daň aj zaplatiť do 31.marca 2017.
Suma životného minima k 1. januáru 2016 je stanovená vo výške 198,09 eura a je dôležitá pre určenie rôznych nezdaniteľných častí základu dane z príjmov.
19 percent zo základu dane do výšky 176,8-násobku platného životného minima, pre rok 2016 to predstavuje 35 022,31 eura,
25 percent zo základu dane presahujúceho 176,8-násobok platného životného minima, tzn. za rok 2016 sa sadzbou 25 percent zdaní tá časť základu dane, ktorá presahuje sumu 35 022,31 eura.
Výška zdaniteľných ročných príjmov daňovníka, do ktorej daňovníkovi nevznikne
povinnosť podať daňové priznanie k dani z príjmov fyzickej osoby za rok 2016,
predstavuje sumu 1 901,67 eura (t.j. 50 percent zo sumy zodpovedajúcej 19,2-násobku sumy 198,09 eura = 3 803,33 eura ).
Nezdaniteľné časti základu dane sa uplatňujú len pri tzv. aktívnych príjmoch, tzn. pri príjmoch zo závislej činnosti podľa § 5 zákona 595/2003 Z.z. a príjmoch z podnikania podľa § 6 ods. 1 a 2 zákona 595/2003 Z.z.
Ak je ročný základ dane daňovníka rovný alebo nižší ako 19 809 eur (= 100 x 198,09 eura), nezdaniteľná časť základu dane na daňovníka za rok 2016 je 3 803,33 eura (t.j. suma zodpovedajúca 19,2-násobku sumy platného životného minima = 19,2 x 198,09 eura).
Ak je ročný základ dane daňovníka vyšší ako 19 809 eur, nezdaniteľná časť základu dane na daňovníka za rok 2016 sa vypočíta ako rozdiel medzi sumou 8 755,578 eura (t.j.44,2 x 198,09 eura) a jednej štvrtiny základu dane daňovníka.
Nezdaniteľné časti základu dane daňovníka na manželku (manžela)
Okruh daňovníkov, ktorí si budú môcť uplatniť nezdaniteľnú časť dane na manželku, sa v porovnaní s minulosťou dosť podstatne zúžil. Nárok zostáva len v prípadoch, keď:
manželka (manžel) sa v príslušnom zdaňovacom období (v roku 2016) starala o vyživované maloleté dieťa žijúce s daňovníkom v spoločnej domácnosti, do zániku nároku na rodičovský príspevok,
manželka (manžel) sa považuje za občana so zdravotným postihnutím alebo za občana s ťažkým zdravotným postihnutím. Suma nezdaniteľnej časti základu dane daňovníka na manželku (manžela) sa vyčísli podľa výšky dosiahnutého ročného základu dane daňovníka a zároveň sumy dosiahnutých vlastných príjmov jeho manželky (manžela), znížených o zaplatené poistné a príspevky, ktoré bola manželka (manžel) povinná z tohto príjmu v príslušnom zdaňovacom období zaplatiť,
ak je základ dane daňovníka rovný alebo nižší ako 35 022,31 eura (198,09 x
176,8) a manželka (manžel) nemala v roku 2016 žiadny vlastný príjem,
nezdaniteľná časť základu dane na manželku (manžela) za rok 2016 je
3 803,33 eura (t.j. suma zodpovedajúca 19,2 násobku sumy platného životného minima),
ak je základ dane daňovníka rovný alebo nižší ako 35 022,31 eura a manželka(manžel) mala v roku 2016 vlastný príjem nepresahujúci sumu 3 803,33 eura, nezdaniteľná časť základu dane na manželku (manžela) za rok 2016 sa vypočíta ako rozdiel medzi sumou 3 803,33 eura a vlastným príjmom manželky (manžela),
ak je základ dane daňovníka rovný alebo nižší ako 35 022,31 eura a manželka (manžel) mala v roku 2016 vlastný príjem presahujúci sumu 3 803,33 eura, nezdaniteľná časť základu dane na manželku (manžela) za rok 2016 = 0,
ak je základ dane daňovníka vyšší ako 35 022,31 eura a manželka (manžel)
nemala v roku 2016 žiadny vlastný príjem, nezdaniteľná časť základu dane na
manželku (manžela) za rok 2016 sa vypočíta ako rozdiel medzi sumou 12 558,906 eura (t.j. 63,4 x platné životné minimum ) a jednou štvrtinou základu dane daňovníka, ak je tento rozdiel nižší ako nula, nezdaniteľná časť základu dane daňovníka na manželku = 0,
ak je základ dane daňovníka vyšší ako 35 022,31 eura a manželka (manžel) mala v roku 2016 vlastné príjmy, nezdaniteľná časť základu dane daňovníka na manželku (manžela) za rok 2016 sa vypočíta ako rozdiel medzi sumou 12 558,906 eura a jednou štvrtinou základu dane daňovníka, zníženou o vlastný príjem manželky (manžela), ak je tento rozdiel nižší ako nula, nezdaniteľná časť základu dane daňovníka na manželku = 0.
ak bol daňovník na začiatku roka 2016 (tzn. 1. januára 2016) poberateľom predčasného starobného dôchodku alebo starobného dôchodku zo sociálneho poistenia, výsluhového dôchodku, alebo ak mu bol dôchodok priznaný spätne k 1. januáru 2016,resp. aj skôr, nemá nárok na odpočítateľnú položku. V prípade, že výška jeho dôchodku za rok 2016 je však nižšia ako 3 803,33 eura, môže si uplatniť zníženie daňového základu vo výške rozdielu medzi sumou 3 803,33 a sumou dôchodku vyplateného v roku 2016,
do vlastného príjmu manželky (manžela) sa nezahŕňa: zamestnanecká prémia, daňový bonus, zvýšenie dôchodku pre bezvládnosť, štátne sociálne dávky (príspevok pri narodení dieťaťa, príplatok k príspevku pri narodení dieťaťa, príspevok rodičom, ktorým sa súčasne narodili tri alebo viac detí, alebo ktorým sa v priebehu dvoch rokov opakovane narodili dvojčatá alebo viac detí súčasne, príspevok na pohreb, rodičovský príspevok, prídavok na dieťa, príplatok k prídavku na dieťa, vianočný príspevok dôchodcom, príplatok k dôchodku politickým väzňom), štipendium poskytované študentovi, ktorý sa sústavne pripravuje na budúce povolanie (okrem doktorandského štúdia).
Túto nezdaniteľnú časť základu dane si môže daňovník odpočítať od základu dane vypočítaného v zdaňovacích obdobiach rokov 2013 až 2016.
Odpočítať sumu preukázateľne zaplatených dobrovoľných príspevkov na starobné dôchodkové sporenie si môže daňovník najviac do výšky 2 percent zo základu dane (čiastkového základu dane) zisteného z príjmov zo závislej činnosti podľa § 5 zákona o dani z príjmov alebo z príjmov z podnikania, alebo z inej samostatnej zárobkovej činnosti podľa § 6 ods. 1 a 2 zákona o dani z príjmov, alebo z ich úhrnov. Táto suma nesmie presiahnuť výšku 2 percent zo 60-násobku priemernej mesačnej mzdy v hospodárstve Slovenskej republiky zistenej Štatistickým úradom Slovenskej republiky v kalendárnom roku, ktorý dva roky predchádza kalendárnemu roku, za ktorý sa zisťuje základ dane. Maximálna suma dobrovoľne zaplateného príspevku na starobné dôchodkové sporenie, ktorá môže byť uplatnená v roku 2016 ako nezdaniteľná časť základu dane je vo výške 1 029,60 eura.
Túto nezdaniteľnú časť základu dane si daňovník uplatní
v podanom daňovom priznaní alebo v ročnom zúčtovaní preddavkov z príjmov zo závislej činnosti
Túto nezdaniteľnú časť základu dane si mohol daňovník uplatniť prvýkrát za zdaňovacie obdobie 2014. Môže sa uplatniť iba zo základu dane z príjmov zo závislej činnosti alebo základu dane z príjmov z podnikania, alebo z inej samostatnej zárobkovej činnosti, alebo z ich úhrnu v preukázateľne zaplatenej výške v úhrne najviac 180 eur za rok. Aby si daňovník mohol odpočítať túto nezdaniteľnú časť základu dane, musí spĺňať tieto podmienky:
príspevky na doplnkové dôchodkové sporenie zaplatil na základe účastníckej zmluvy uzatvorenej po 31.decembri 2013 alebo na základe zmeny účastníckej zmluvy, ktorej súčasťou je zrušenie dávkového plánu,
Ak daňovník uplatňuje výdavky percentom z príjmov, môže si uplatniť výdavky vo
výške 40 percent (pri príjmoch z podnikania, z inej samostatnej zárobkovej činnosti – § 6 ods. 1 a 2 zákona o dani z príjmov), maximálne však do výšky 5 040 eur ročne.
U daňovníka s príjmami z príležitostnej poľnohospodárskej výroby, lesného a
vodného hospodárstva (§ 8 ods. 1 písm. a/ zákona o dani z príjmov) sú tieto výdavky
vo výške 25 percent z týchto príjmov, maximálne však do sumy 5 040 eur ročne.
Minimálna výška dane za rok 2016
Daň sa nevyrubí a neplatí, ak za zdaňovacie obdobie nepresiahne sumu 16,60 eura alebo celkové zdaniteľné príjmy daňovníka za rok 2016 nepresiahnu sumu 1 901,67 eura (t.j. 50 percent zo sumy zodpovedajúcej sume 3 803,33 eura, ktorá predstavuje nezdaniteľné minimum na daňovníka) a ak si daňovník neuplatňuje nárok na daňový bonus.
Príjmy, podľa § 6 ods. 3 zákona o dani z príjmov (príjmy z prenájmu) a § 8 ods. 1
písm. a) zákona o dani z príjmov (z príležitostných činností), sú oslobodené od dane,
ak úhrn týchto príjmov nepresiahol v roku 2016 sumu 500 eur. Do základu dane sa
zahrnú len príjmy nad túto ustanovenú sumu.
Príjmy, podľa § 8 ods. 1 písm. d) zákona o dani z príjmov (príjmy z prevodu opcií),
písm. e) (z prevodu cenných papierov), písm. f) (z prevodu podielu na s.r.o., k. s.
alebo členských práv družstva), sú oslobodené od dane, ak úhrn týchto príjmov znížený o výdavok, podľa § 8 ods. 5 a 7 zákona o dani z príjmov, nepresiahol v roku 2016 sumu 500 eur. Ak tento rozdiel presiahol sumu 500 eur, do základu dane sa zahrnie len rozdiel nad túto ustanovenú sumu.
Pri súčasnom dosiahnutí príjmov z prenájmu, z príležitostných činností, príjmov z
prevodu opcií, z prevodu cenných papierov, z prevodu podielu na s.r.o., k.s. alebo
členských práv družstva, uplatní sa oslobodenie od dane najviac v úhrnnej výške
Daňový bonus za rok 2016 je 256,92 eura. Výška mesačného daňového bonusu za január – december 2016 je 21,41 eura mesačne. Výška zdaniteľných príjmov zo závislej činnosti na uplatnenie daňového bonusu za rok 2016 predstavuje sumu aspoň 2 430 eura (t.j. 6x minimálna mesačná mzda 405 eura). U daňovníka s príjmami z podnikania (§ 6) výška zdaniteľných príjmov musí byť aspoň vo výške 2 430 eura a vykázanie základu dane (čiastkového základu dane) z príjmov podľa § 6. Suma minimálnej mzdy pre rok 2016 je 405 eur mesačne.
Ak vaše deti v priebehu roka 2016 popri štúdiu pracovali, či už na základe pracovnej zmluvy alebo na základe dohody odporučte im, aby požiadali svojho zamestnávateľa o vykonanie ročného zúčtovania alebo aby podali daňové priznanie. V prípade, že zarobili za rok 2016 menej ako 3 803,33 eura (bez zákonného zdravotného a sociálneho poistenia) všetka daň, ktorú im zamestnávateľ zrazil, sa im vráti. O vykonanie ročného zúčtovania musia požiadať v termíne do 15. februára 2017, daňové priznanie musia podať do 31. marca 2017. Povinnou prílohou daňového priznania je potvrdenie zamestnávateľa o vyplatených príjmoch fyzickej osoby zo závislej činnosti a o zrazených preddavkoch na daň za obdobie 2016.
Daňové minimum k dani z príjmov fyzických osôb za rok 2016 práve zobrazený článok